**Tisztelt Szülők!**

A 2023. évi nyári napközis tábort ebben az évben a Kamaraerdei Ifjúsági Parkban szervezzük meg. A tábor 8 héten keresztül – négy turnusban – kerül lebonyolításra.

**Turnusok 2023.**

I. 2023. június 26 - 2023. július 7.

II. 2023. július 10 - 2023. július 21.

III. 2023. július 24 - 2023. augusztus 4.

IV. 2023. augusztus 7 - 2023. augusztus 18.

**A tábor nyitva tartása:** hétfőtől péntekig, 8 óra 30 perctől -16 óráig!

**Gyülekezés az iskolában legkésőbb 745-ig!**

**A táborba szülő nem vihet gyermeket!**

**Utazással, kíséréssel és befizetéssel kapcsolatos tudnivalók**

**Kísérés a táborba és vissza**

**Minden intézmény részére külön buszt biztosít a tábor, oda és vissza.**

A táborba való kísérést, valamint, a táborból való visszakísérést az iskola pedagógusai oldják meg.

A táborban napközben a rendezvényeken is a gyerekekkel maradnak pedagógusaink.

**A napközis tábor munkáját segíti a Gyermekjóléti Szolgálat.**

**Telefonon történt elkérés alapján senkit nem engednek el a táborból, valamint 1545-után még szülői kérésre sem maradhat gyermek a táborban, sem játszani, sem a szüleit megvárni!**

Tehát a gyermek vagy az iskolához visszajön a külön busszal, vagy a táborba mennek érte 1530-ig, vagy írásbeli elkérés alapján engedjük el egyedül!

**A buszok a táborból 1545-kor indulnak vissza az iskolához.**

**Étkezés**

**A nyári napközis tábort csak az veheti igénybe, akinek gondviselője megrendelte az étkezést, a leírtak szerint, valamint előreutalással kifizette.**

**Csak háromszori étkezés igénybevételére van lehetőség.**

**Megrendelés: A tábor igénybevételének első napját megelőző munkanap reggel 9 óráig** **napkozistabor@ujbuda.hu** **email címen,**

**Megrendelés átutalással előre fizetéssel: a Kamaraerdei Ifjúsági Park Nonprofit Közhasznú Kft. CIB Bank Zrt. 11102106-20616085-01000003 számú számlájára szintén a tábor igénybevételének első napját megelőző munkanap reggel 9 óráig.**

**(Készpénzes befizetésre nincs lehetőség!)**

Az átutalás közlemény rovatába fel kell tüntetni a gyermek nevét, oktatási azonosítóját és a befizetett időszakot!

**Befizetési határidők:**

I. turnus 2023. június 16.

II. turnus 2023. július 3.

III. turnus 2023. július 17.

 IV. turnus 2023. július 31.

Az étkezés díja: megegyezik a tanév közbeni tanulói térítési díjjal (875 Ft/nap), a lemondás feltételei is ugyanazok azzal a pontosítással, hogy lemondani a Nyári Napközis Tábor email címén lehet: **napkozistabor@ujbuda.hu**lehetséges írásban a megelőző munkanap reggel 9 óráig.

**Az ingyenes (térítésmentes) étkezést ugyanúgy meg kell rendelni, mint a térítéskötelezettet.**

**További fontos információk:**

* **Tanulók gyógyszerezését nem vállaljuk.**
* **Telefon, pénz, értékek elvesztéséből adódó károkért felelősséget nem vállalunk.**

**Tervezett programok**

**Táborvezetés által szervezett:**

* **Sport** játszótéri program
	+ labdarúgás (két műfűves pálya van)
	+ kézilabda
	+ kosárlabda
	+ sorversenyek
	+ strandröplabda
* Informatika
* Kézműves foglalkozások
* Kirándulások
* Könyvtár (ebéd után 1,5 óra pihenőidő, ekkor van lehetőség egy szép könyv olvasására)
* Turnusonként egy alkalommal felfújható gumivár
* Turnusonként egy alkalommal színházi előadás
* Úszás, fürdés: a táborban két medence van, (felügyeletet sportosok és úszómester látja el)
* A programváltoztatás joga fenntartva!

**A táborozás egészségügyi feltételeiről szóló miniszteri rendelet alapján**

(A nemzeti erőforrás miniszter 19/2012. (III.28.) NEFMI rendelete alapján, a tanuló ifjúság üdülésének és táborozásának egészségügyi feltételeiről szóló 12/1991. (V.18.) NM rendelet módosításához)

**Nem kell orvosi igazolás.**

**A táborozás megkezdéséhez a szülő az alábbi nyilatkozatot köteles kitölteni és aláírni**

**2023. évi NYÁRI NAPKÖZIS TÁBOR**

**SZÜLŐI NYILATKOZAT**

(A nemzeti erőforrás miniszter 19/2012. (III.28.) NEFMI rendelete alapján,

a tanuló ifjúság üdülésének és táborozásának egészségügyi feltételeiről szóló 12/1991. (V.18.) NM rendelet módosításához)

A gyermek neve, osztálya, iskolája:

A gyermek születési dátuma:

A gyermek anyjának neve:

Nyilatkozom, hogy gyermekemen nem észlelhetőek az alábbi tünetek:

Láz, torokfájás, hányás, bőrkiütés, sárgaság, egyéb súlyosabb bőrelváltozás, bőrgennyesedés, váladékozó szembetegség, gennyes fül- és orrfolyás. A gyermek tetű- és rühmentes.

Törvényes képviselő neve:

lakcíme:

telefonos elérhetősége:

Dátum:

 …………………………………..

 törvényes képviselő aláírása